Jægerråds årsmøde

**Referat fra Jægerrådet i Århus - Årsmøde den 17. januar 2024  
Afholdt på Kontaktstedet Kragelund, Dybrovej 21, 8270 Højbjerg.**

**Velkomst v. formand Ole Madsen:**Velkommen til årsmødet for Århus Jægerråd. Jeg har set frem til i aften med mulighed for at præsentere de mange aktiviteter vi og I har haft i gang i Århus jægerråds område i 2023.   
Jeg indledte med en intro fra Food Festivalen 2023 – et kreds 3 arrangement som ikke mindst Århus Jægerråd er meget involveret I. Det vender jeg tilbage til senere.  
Jeg vil gerne byde særligt velkomst til Reidar Lænø og Torben Schulz, der henholdsvis er vores kredsformand og HB-medlem. Velkommen til vildtkonsulent Lars Bruun Hansen, fra Naturstyrelsen i Søhøjlandet og endelig velkommen til Jens Ove Pedersen, der er jægerrådsformand i Randers. Jens Ove har spurgt om han måtte lytte med og evt. få inspiration til deres møder. Vi har også inviteret Århus kommune ved Sjønne, der er vores samarbejdspartner der. Han var desværre optaget til anden side.  
Der deltager 47 jægere samt 4 gæster i aften.

Vores **indlægsholder Projektleder i bestandsovervågning Rikke Bruun Pedersen fra Danmarks Jægerforbund** vil give et indlæg om bestandsovervågning og det vigtige i indsamling af vildtdata. I Danmarks Jægerforbund arbejder vi for at sikre god jagt i generationer. Et mål som kræver data og viden, hvis vi skal sikre, at jagten nu og i fremtiden foregår på et bæredygtigt grundlag. Rikke har 30 minutter og så bliver der mulighed for at stille spørgsmål.  
Et af de vigtige redskaber er indmelding af vildtobservationer i jægerappen.  
Derudover diverse vildttællinger og ikke mindst vildtudbytte indberetningerne.  
Tak til Rikke for et interessant foredrag.

Dagsorden:

1. Valg af dirigent

2. Formalia – valg af referent og stemmetællere

3. Beretning om Århus Jægerråd og jægerrådets aktiviteter v. Ole Madsen

4. Pause – madder – kaffe- øl/vand

5. Valg af formand – udgår – der er formandsvalg i 2025.

6. Orientering om Jægerrådets sammensætning.

7. Indstilling af kandidat og suppleant til hovedbestyrelsen – udgår – der er valg i 2025.

8. Valg af 6 delegerede og 3 suppleanter til Danmarks Jægerforbunds repræsentantskab (22/6 2024)  
Skal meddeles skriftligt til jægerrådsformanden senest 3 uger før jægerrådets årsmøde.

Oplæg ved HB- medlem Torben Schultz Jensen og form. for kreds 3 Raider Lænø

9. Indkomne forslag

10. Eventuelt.

Det formelle årsmøde opstartes:

**1. Valg af dirigent:**Jægerrådet foreslår Christian Johansen – er der andre forslag ellers valgt.  
Jeg vil hermed overlade podiet til Christian.  
 **2. Formalia – valg af referent og stemmetællere**Lars P valgt til referent.  
Til stemmetæller er valgt: Jakob , Nickolaj og Lars

**3. Beretning om Århus Jægerråd og jægerrådets aktiviteter v. Ole Madsen.**Set i jægerråds-sammenhæng har det været et spændende år med masser af aktiviteter og større og mindre arrangementer i foreningerne.

Vi har haft en række jægerrådsmøder i løbet af året og der er et flittigt fremmøde – tak for det – det er med til at gøre arbejdet som formand inspirerende.

Vi startede med at konstituere os i februar, hvor Anders Jakobsen blev valgt som næstformand, Christian Johansen fortsatte som Grønt Råds rep. Og Lars Pank tog igen opgaven som mødereferent.

Til almindelig orientering kan jeg oplyse at vi i 2023 har 1456 DJ-medlemmer i Århus Jægerråds område. Derud over er der 232 Aarhus jægere der har et eller flere extraordinære medlems skaber.

**Forretningsorden:**Vi har udarbejdet en forretningsorden for jægerrådet, som en rammeaftale og et arbejdsgrundlag for vores jægerrådsarbejde. Forretningsordenen ligger inde på vores side i DJ og er delt med medlemmerne i jægerrådet.

**Forventninger og stående udvalg i jægerrådet:**Vi har der ud over afdækket hvilke udvalg vi har i jægerrådet, hvad deres opgaver er, og hvem der er ansvarlige for dem. Det fremgår ligeledes af vores forretningsorden.

Hovedforventninger til jægerrådsarbejdet i jægerrådet er – 1. erfaringsudveksling – 2. gode ideer og inspiration – og 3. måske få snakket om muligheden for at samarbejde om nogle mere tværgående projekter imellem foreningerne.

Medlemssituationen i Aarhus Jægerråd har desværre været svagt faldende de seneste år . Det vil vi i jægerrådet gerne prøve at gøre noget ved, og vi har besluttet at række ud til Evi Risdahl, der er jægerrådsformand i Ålborg Jægerråd. Ålborg har de seneste år gjort et stort arbejde for at fremme medlemsinteressen og medlemstallet med stor succes.

Det vil vi selvfølgeligt gerne lære af, så Evi er inviteret til vores næste møde i Jægerrådet, for at give et indlæg og komme med gode ideer og vi vil på den baggrund bruge tid på at forsøge at sætte mere turbo på det her område.

**Af udvalg kan følgende nævnes:**

Nyjægerudvalg: Ansvarlig – Nikolaj Kjærgård.

Kommunale jagter: Ansvarlig og fordeling – Lars Pank, Christian, Dan, Poul Erik Borg og jeg.

Reguleringsudvalg: Ansvarlig og fordeling – Poul Erik, Stig og Christian

Skibby skydebane: Ansvarlig Sandro.

Økonomiudvalg: Som noget nyt har vi besluttet at lave et økonomiudvalg.

Vi har udgifter til vedligeholdelse af jagttårne og stiger på kommunens jagtområder, og vi har fået tilsagn om at vi får 34.000 kr. fra Miljøstyrelsen igennem Aarhus kommune til mårhunderegulering de næste 2 år. Det gør at vi er nødt til at formalisere økonomihåndtering, og vi har oprettet et økonomiudvalg bestående af:

* Formanden Ole Madsen,
* næstformand og ny kasserer Anders Jakobsen,
* Christian Johansen og Stig som ressource personer på Mårhund og
* Poul Erik Borg på rågeregulering og hele den kommunale jagtdel.

Vi har etableret en mobil konto via Danmarks Jægerforbund, så vi kan håndtere ind- og udbetalinger, og har lavet procedure for ind og udbetalinger, så nu er vi klar til at sætte i gang her i 2024.  
Det er mod DJ vedtægterne at der er økonomi i Jægerrådene, men virkeligheden er i dag en anden, og jeg har derfor foreslået og fået opbakning til at vi på det kommende Repræsentantskabsmøde kommer med et kreds 3 forslag om vedtægtsændring på det her område, så det er formaliseret at der håndteres økonomi i jægerråd!

**Arrangementer i Århus Jægerråds område:**Af større aktiviteter i Jægerrådets område kan jeg især nævne Food Festivalen på Tangkrogen i Århus i starten af september 2023.

Det er et kreds 3 arrangement, der blev arrangeret af kredsen i tæt samarbejde med Århus Jægerråd og flere andre jægerråd i kredsen blandt andet Odder, Horsens og Skanderborg deltog meget aktivt. Vi havde i år inviteret Karpenhøj Naturcenter til at være en del af standen, og det viste sig at være et rigtigt godt aktiv, som vi vil bygge videre på i de kommende år.   
Det løb over 4 dage med deltagelse af omkring 85 jægere og jagthornsblæsere. Vi opstillede en stor kreds 3 DJ stand torsdag aften, og så kørte vi ellers på med skinning af dådyr og muflon, tilberedning af smagsprøver udført af blandt andet professionelle kokke, og madbloggere med forklaring til tilskuerne om hvad det hele gik ud på, krydret med jagthornsblæsning fra rigtigt mange jagthornsblæsere fra hele kreds 3.

Derudover havde vi som noget nyt et indlæg hver dag gennem BlivNaturligVis, på standen Mad og Børn, hvor vi skinnede et då dyr og fortalte i børnehøjde om jagt og jægerarbejde.

Vi havde rigtigt mange tusind interesserede forbi standen inden vi søndag aften kunne bryde standen ned igen, og afslutte. Alle var rigtig møre, da vi nåede afslutningen, men en kæmpe oplevelse rigere.  
Et projekt, der viser vi kan meget når vi står sammen i kreds 3 og Aarhus Jægerråd, trækker på fælles erfaringer og trækker igennem.

Jeg har fået tilsagn fra Kreds 3 om at bestyrelsen er positive over for at vi laver et lignende arrangement i år, så sig endeligt til – alle kræfter er velkomne, og det er en oplevelse, der godt kan anbefales.  
Vi har nu efter 2 år en rigtig god drejebog med erfaringer og en plan, og kan forberede det endnu bedre i år.   
Endnu engang tusind tak for den kæmpe indsats mange af jer der sidder her i aften leverede.

Af andre aktiviteter kan nævnes følgende:  
**Orientering vedrørende kommunale jagter og regulering:**Poul Erik Borg

Kommunale jagter:Lisbjerg: 1 buk + 1 rå  
Malling: 2 bukke

Rågeregulering:  
Tilmeldte ved mig:                   92 jægere  
Heraf tilmeldt reelt:                84 jægere  
Heraf uden resultat:               14 jægere, der måske har været på jagt, mMen i hvert fald ikke har ramt noget.  
Reder:                                          1.084 reder  
Fugle skudt:                              1.070 fugle

Der skal investeres lidt i vedligehold af vores stigerne, der står på vores kommunejagter. Vi er i gang med at søge tilskud til udbedring. PEB søger tilskud fra DJ, evt. Kredsen.

**Mårhundebekæmpelsen** i Århus Kommune er i høj grad centreret omkring gruppen Mårhund Århus med Stig Jørgensen som ankermand. Gruppen stiller kameraer, bait, stiger mm. til rådighed.

Efter en nedgang i antal nedlagte mårhunde i 2021, steg tallet igen i 2022 og i 2023, hvor der indtil november 2023 var nedlagt 174 mårhunde.

I 2023 fik vi lavet aftaler med Naturstyrelsen om regulering også på deres arealer, - rigtig positivt, fordi deres arealer hidtil havde udgjort ”øer”, hvor der ikke foregik bekæmpelse.

Vi har haft er rigtig godt samarbejde med både Aarhus Kommune, der har ydet tilskud til kameraer mm. og Naturstyrelsen, der har stillet kameraer, stiger, bait mm. til rådighed.

Miljøstyrelsen har nu ændret og forenklet sit økonomiske tilskud til mårhundebekæmpelsen, og vi har sammen med Århus Kommune fået tildelt 34.000 kr., der vil kunne anvendes i 2024 og 2025. Tilskuddet vil blive forvaltet af Århus Jægerråd.

**Nyjægerudvalget ved Nikolaj:**

Vi har i nyjægerudvalget i samarbejde med Aarhus kommune arrangeret 2 fællesjagter på Moesgaard. Flot deltagelse med mange nyjægere fra flere forskellige foreninger, og stor ros til kommunen for afholdelse.

På 1 jagt d. 7 nov. blev der nedlagt 3 dyr, 8 gråænder 2 pibeænder.

D. 6. dec. Blev der nedlagt 6 snepper, 2 dyr, 1 fasan, 1 hare og 1 skovdue.

Derudover har vi været repræsenteret på Aarhus Food festival og Studiestartsfest på Aarhus Universitet.

**Jydsk akademisk jagtforening: Nikolaj**

Vi har i Jydsk Akademisk jagtforening haft et supergodt forenings år. Vi har afholdt diverse skydebanedage, både med riffel og haglskydning. Vi har afholdt kursus om både vildtsygdomme og genladning, været på fisketur på Det Gule Rev, deltaget på Natur og Jagtsti 2023, faciliteret diverse havjagter, bukkejagt, pramjagt, fælles kragetrækjagt og rågeregulering.

**Skibby Skydebane- Sandro:**

Meget fint/tilfredsstillende år ift. besøgende og det obligatoriske riffelskydeforløb.  
Selve skydebanen har modtaget støjklager fra en nabo, og dette har efterfølgende medført en god og saglig dialog med Aarhus Kommune.   
Vi ser ind i en fornyelse/opdatering af miljøgodkendelsen ift. kalibre, dialogen er opstartet med DJ's kyndige eksperter!

**Solbjerg Jagtforening – Jakob:**

Skydninger, byfest og andejagter i mosen.

**Århus Strandjagtforening – Anders**

I Aarhus Strandjagtforening er det største aktiv vores Mopa motorbåd, som vi har erhvervet med støtte fra Nordea Fonden. Båden er velegnet til havjagt og fisketure. I foråret har vi haft arbejdsdag på båden, og hen over sommeren har vi afholdt intro-kurser for nye medlemmer. I august har vi afholdt vores traditionelle 'Åben Båd' arrangement for både medlemmer og ikke-medlemmer. Båden har i denne sæson været afsted 16 gange hvilket er godt gået, med al den blæst der har været.

**Todbjerg Mejlby Hjortshøj Egå Jagtforening – Lars:**

Vi har haft ca. 50 arrangementer i året løb, herunder bl.a. flugtskydning, jagthorn og en stort anlagt sommerfest.

**Skødstrup sogns jagtforening – Michael:**

Mange aktiviteter, hovedpunkter er følgende. En lang række aktiviteter hen over året på skydebanen. Trofæaften med foredrag, rågeregulering i Århus, arbejdsdage omkring klubhuset og ikke mindst 90 års fødselsdag i jagtforeningen.

**Grønt-råds beretning:**Jægerrådet er repræsenteret ved Christian Johansen i en række kommunale råd og samarbejder med andre organisationer. Når vi bruger kræfter på det, er det både for at have mulighed for at påvirke beslutningerne, men også fordi vi mener, at vi med samarbejdet har mulighed for at formidle viden om jagten, jægerne og vores natursyn.

**I Grønt Råd** og **Forum for invasive arter** **i Århus Kommune** har vi sammen med repræsentanter fra en række grønne organisationer og repræsentanter for landbrug, skovbrug mm. mulighed for at påvirke Århus Kommunes arbejde på det grønne område, herunder bestræbelserne på at skabe mere natur, større biodiversitet, og bedre muligheder for at borgerne kan udnytte naturen.

**Forum for invasive arter** beskæftiger sig mest med bekæmpelsen af diverse invasive plantearter, men også med bekæmpelse af Mårhund.

Århus Jægerråd blev i 2023 repræsenteret i **Friluftsrådet for Århus Bugt**, der dækker Århus, Odder og Samsø Kommuner. (Christian Johansen). Her forsøger vi sammen med de øvrige frilufts – og grønne organisationer at påvirke de politiske beslutningsprocesser, for at medvirke til at skabe bedre muligheder for natur – og friluftsaktiviteter.

Vi deltager også i **Havsamarbejdet i de syv østjyske kommuner,** der så dagens lys i 2023.  
Målsætningen for havsamarbejdet er at skabe bedre levemuligheder og større biodiversitet i det østjyske hav- og kystområde, der p.t. har det rigtig skidt. Mere specifikt at udpege nogle **særligt beskyttede** havområder for at begrænse aktiviteter, der er skadelige for havmiljøet, såsom klapning af opgravet materiale, råstofindvinding og fiskeri med bundslæbende redskaber i følsomme området. Sideløbende med dette arbejde er der med udgangspunkt i Odder Kommune i sommeren 2023 startet et arbejde for at få etableret en **”Naturpark** **Svanegrund**”, der skal dække området omkring Svanegrund, op til Tunø til kysten på Samsø. P.t.er forsøges disse planer integreret i Havsamarbejdet.

Jeg vil slutte med at takke for det gode og engagerede samarbejde i Jægerrådet og jeg glæder mig til arbejdet i 2024.

Mvh

Ole Madsen

**4. Pause – madder – kaffe- øl/vand kl. 19.45 – 19.55**

**5. Valg af formand:**Udgår – der er valg af formand i 2025:

**6. Orientering om Jægerrådets sammensætning:**

|  |  |
| --- | --- |
| Jægerråd Aarhus Formand | Ole Madsen |
| Aarhus Jægerforbund | Dan Lillebæk |
| Aarhus Strandjagtforening | Anders Jakobsen |
| Beder Malling Jagtforening | Peter Mulvad Sørensen |
| Harlev Jagtforening | Stig Jørgensen Constantinsborg Thomas Brauer |
| Jydsk Akademisk Jagtf. | Nikolaj Kjærgård |
| Jægerne Aarhus | Christian Johansen |
| Mundelstrup Jagtforening | Michal Møller |
| Norsminde Strandjagtforening | Helle Hansen |
| Solbjerg Jagtforening | Jakob Frandsen |
| Skødstrup Sogn Jagtforening | Michael Nielsen |
| TMHE Jagtforening | Lars Pank ref. |
| Aros Jagthornskole | Bruno Dormann |
| Aros Jægerklub | Per Evald (har ikke deltaget) |
| Jagt og regulering på Kommunale arealer | Poul Erik Borg |
| Jægerne Aarhus/Skibby | Sandro Zecevic |

**7. Indstilling af kandidat og suppleant ti hovedbestyrelsen:**Udgår – der er valg til hovedbestyrelsen i Kreds 3 i 2025.

**8. Valg af 6 delegerede og 3 suppleanter til Danmarks Jægerforbunds repræsentantskab d. 22. juni 2024:**Følgende valgt med stemmer.  
Navn Antal stemmer  
Anders Jakobsen 18 \*  
Helle Hansen 20 \*  
Peter Mulvad 11 3. suppleant   
Jakob Frandsen 16 1. suppleant  
Nikolaj Kjærgård 20 \*  
Stig Jørgensen 13 2. suppleant  
Dan Lillebæk 16 \*   
Ole Nørskov 18 \*  
Christian Johansen 18 \*  
\* Valgt til deltagelse i repræsentantskabsmødet.

**Oplæg ved HB- medlem Torben Schultz Jensen og form. for kreds 3 Raider Lænø.**Torben og Raider gennemgik aktuelle tiltag i DJ.  
Torben især omkring DJs budget.  
Referent var stemmetæller under dette punkt.

**9. Indkomne forslag:**Der er ikke indkommet forslag til årsmødet.

**10. Eventuelt:**Ingen punkter under eventuelt.  
Formand Ole Madsen takkede for fremmøde og deltagelse i mødet.  
Ordstyrer Christian Johansen afsluttede årsmødet.

Formanden uddelte hædersbevisninger til 2 medlemmer af Jægerråd Aarhus:  
DJ Aktivitetstegn går til Stig Jørgensen, for hans store indsats i gruppen Mårhund Aarhus.  
Stig kunne desværre ikke være til stede i aften grundet sygdom, Ole overbringer diplom og nål samt hilsen fra alle i aften til Stig.  
DJ Aktivitetstegn går tillige til Christian Johansen, for hans arbejde i bl.a. Grøn Råd, udvalg for Invasive arter, Kysthjælper for Aarhus bugt og Projekt naturpark Svanegrund.  
 **Lodtrækning om jagter på kommunale arealer.**Poul Erik har lavet sedler på i alt ca. 90 jagter på kommunale arealer.  
Bukkejagter, huddyrsjagter, markjagter og andejagter.  
Der blev udtrukket 36 jagter til de 47 deltagere på mødet.  
Øvrige jagter bliver uddelt til fordeling i jagtforeningerne.

Tak fro et godt møde.

Referent Lars Pank